பிறர் சொல்லக் கேட்டோ, தானே முயன்றோ வெண்பா கல்லாதவனையும், ஓலையில் எழுதத் தெரியாதவனையும் பெற்ற பெண்பாவி நகைப்புக்கு உள்ளாவாள். அவனை எதற்குத்தான் பெற்றாளோ! கருங்குளவி சூரைத்தூ றீச்சங் கனிபோல் வருந்தினர்கொன் றீயாதான் வாழ்க்கை – அரும்பகலே இச்சித் திருந்தபொருள் தாயத்தார் கொள்வாரே எற்றோமற் றெற்றோமற் றெற்று. 	51 வருந்தியவர்களுக்கு ஒன்றுமே உதவாதவன் குளவிக்கூடு, சூரைமுள்ளோடு பழுத்திருக்கும் சூரைப்பழம், கூரான நீண்ட முள்ளுக்கிடையே பழுத்திருக்கும் ஈச்சம்பழம் போன்றவன். அவன் செல்வத்தை அவனுக்குப் பின் வரும் அவனது கால்வழியினர்தாம் அனுபவிப்பர். அவனுக்கு அவன் செலவத்தால் எந்தப் பயனும் இல்லை. வானம் உளதால் மழையுளதால் மண்ணுலகில் தானம் உளதால் தயையுளதால் – ஆனபொழு(து)